Kamu bisa jelasin ke aku soal Anthony Albanese dalam bahasa melayu?

Anthony Norman Albanese (  atau  ;  lahir 2 Mac 1963) merupakan seorang ahli politik Australia yang juga merupakan Perdana Menteri Australia yang ke-31 dan terkini. Beliau telah menjadi Ketua Parti Buruh Australia (ALP) sejak 2019, dan Ahli Parlimen (MP) untuk Grayndler sejak tahun 1996. Albanese merupakan Timbalan Perdana Menteri Australia ke-15 di bawah kerajaan kedua Kevin Rudd pada tahun 2013 dan menteri kabinet dalam kerajaan Rudd dan Julia Gillard dari 2007 hingga 2013.

Albanese dilahirkan di Sydney kepada bapa berbangsa Itali dan ibu berbangsa Ireland, ibunya membesarkannya seorang diri selepas bercerai. Beliau menghadiri St Mary's Cathedral College, sebelum pergi ke Universiti Sydney untuk belajar bidang ekonomi. Beliau menyertai ALP sebagai pelajar, dan bekerja sebagai pegawai parti dan pegawai penyelidik sebelum menjadi Ahli Parlimen. Albanese telah dipilih ke Dewan Perwakilan pada pilihan raya 1996 dan memenangi kerusi Grayndler di New South Wales. Beliau pertama kali dilantik ke Kabinet Bayangan pada tahun 2001 oleh Simon Crean dan terus berkhidmat dalam beberapa peranan, akhirnya menjadi Pengurus Perniagaan Pembangkang pada tahun 2006.

Selepas kemenangan ALP dalam pilihan raya 2007, Albanese dilantik sebagai Ketua Dewan, dan juga dilantik sebagai Menteri Pembangunan Wilayah dan Kerajaan Tempatan dan Menteri Infrastruktur dan Pengangkutan. Dalam ketegangan kepimpinan berikutnya antara Kevin Rudd dan Julia Gillard dari 2010 hingga 2013, Albanese secara terbuka mengkritik tingkah laku kedua-dua pemimpin sekaligus menyeru kepada perpaduan parti. Selepas menyokong Rudd dalam undian kepimpinan terakhir antara kedua-duanya pada Jun 2013, Albanese telah dipilih sebagai Timbalan Ketua Parti Buruh dan mengangkat sumpah sebagai Timbalan Perdana Menteri pada hari berikutnya.

Berikutan kekalahan ALP dalam pilihan raya 2013, Albanese menentang Bill Shorten dalam pemilihan kepimpinan berikutnya, yang pertama melibatkan ahli parti selain ahli Parlimen. Walaupun Albanese memenangi majoriti besar dari ahli parti, Shorten pula menangi lebih banyak undian di kalangan Ahli Parlimen Buruh dan sekaligus memenangi pertandingan itu; Shorten yang kemudiannya melantik Albanese ke Kabinet Bayangannya. Selepas kekalahan mengejut ALP dalam pilihan raya 2019, Shorten meletak jawatan dan Albanese menjadi satu-satunya orang yang dicalonkan dalam pemilihan kepimpinan untuk menggantikannya; beliau kemudiannya dipilih tanpa bertanding sebagai ketua Parti Buruh, sekaligus sebagai Ketua Pembangkang .

Pada pilihan raya 2022, Albanese mengetuai partinya mencapai kemenangan yang menentukan menentang Gabungan Liberal-Nasional Scott Morrison, mencipta sejarah sebagai warga Itali Australia pertama menjadi Perdana Menteri.  Beliau mengangkat sumpah pada 23 Mei 2022, bersama empat rakan sekerja kanan hadapannya.